Ministerul Educației: Primul caz de COVID-19 într-o școală, după testul de salivă.
Elevul este de la Liceul "I.L.Caragiale" din Bucureşti. Acesta va face și un test PCR pentru confirmarea rezultatului. Luni dimineață a început testarea elevilor în școli.
Luni, ministrul Educaţiei, Sorin Cîmpeanu, a anunţat că a fost descoperit primul rezultat pozitiv în şcolile din România în urma efectuării testelor de salivă. Conform ministrului, primul test pozitiv a fost înregistrat luni la liceul "I.L.Caragiale" din Bucureşti.Pentru confirmarea diagnosticului, copilul va fi testat PCR. Ministrul Cîmpeanu a mai spus că în 216 de şcoli testarea este asigurată în unitatea de învăţământ. Totodată, în celelalte unităţi, testarea cu teste de salivă se face la domiciliu.Testele pentru salivă au fost distribuite școlilor la finalul săptămânii trecute, iar luni dimineață a început toată această procedură de testare. Recomandarea este ca fiecare elev să fie testat de două ori pe săptămână, iar zilele stabilite sunt luni și joi.